Laerskool Bosveld Primary
Welkom by Laerskool Bosveld Primary
Bossies gaan grootM Pepler
Op Saterdag, 11 Maart 2017, het Laerskool Bosveld Primary se Netbal -en Rugbyspanne opgetrek na Mokopane om kragte te gaan meet te Laerskool Krugerpark. Bosveld se rugbyspanne het te staan gekom teen Polokwane se Noordskool, en dit was tydens dié kragmeting dat die onder 9 Bosveld-span hulself bewys het met `n puik resultaat van 17-5.
Laerskool Bosveld Primary se Netbalspanne het die kersie op die koek geplaas. Hulle het 21 wedstryde gewen. Hierdie veteraan-Netbalspelers het die baan deurgaans verower en wen die meeste van hul wedstryde. Laerskool Bosveld Primary se afrigters is gemotiveerd, positief en het beslis rede om uit te sien na `n opwindende en suksesvolle seisoen. Departementele aanstellings by Laerskool Bosveld PrimaryAnnie Krugel
Na `n lang gewag is Me Santjie Wolstenholme aangestel as DPS en Me Karin Meyers as DPO by Laerskool Bosveld Primary, effektief vanaf Januarie 2017. Hierdie twee dames los al `n paar jaar af in die bogemelde poste en doen uitmuntende werk. Die Bossies is trots op die twee flinke dames.
Interskole BoogskietAnnie Krugel
Laerskool Bosveld Primary is verteenwoordig deur twee formidabele boogskuts te Rustenburg op 11 Maart 2017, wat hul goed van hulle taak gekwyt het by die Interskole byeenkoms. Tristan Rautenbach het sy bes probeer en Ilis-Mari Venter het `n tweede plek onder die junior dogters behaal. Haar totaal was 276.
Gauteng boogskiet kompetisie
Ilis-Mari Venter van Laerskool Bosveld Primary het die afgelope naweek in Gauteng te Riebeeckstad skool deelgeneem aan `n boogskiet kompetisie. Sy het weereens as wenner van die junior dogters uitgetree. Jy is voorwaar `n Bossie om op trots te wees!
Spogbyeenkoms by `n Spogskool
Vir Laerskool Bosveld Primary was dit Saterdag, 4 Maart 2017 `n eer en `n voorreg om as gasheer- skool vir 11 skole tydens streek 1 se Rugby- en Netbaldag op te tree. Nie net is die hoofde, afrigters en beamptes op glansryke wyse ontvang nie, maar die besoekende skole was dit eens dat die skool se terrein `n lushof is, met uitmuntende fasiliteite. Laerskool Bosveld Primary se sportspanne het ook uitstekende welslae behaal. Die rugbyspanne het 6 van hulle 7 wedstryde gewen en die netbal behaal 17 oorwinnings uit 26 wedstryde en speel in twee wedstryde gelykop. Om so `n skitterende dag aan te bied sal egter onmoontlik wees sonder die oop hand van die borge, u reuse aandeel en positiewe gesindheid word opreg waardeer – kinders kan net floreer in sport, as daar positiewe ondersteuning van ouers, afrigters en die gemeenskap is. Die skool bedank elkeen wat hard gewerk het om `n sukses te maak van die heuglike dag. Bossie Kidz raak kreatief
Die leerders het hulself gate uit geniet en hul kunswerk is trots huis toe geneem. Die leerders is bederf met `n ysie na die tyd. Dankie aan elke leerder wat die skool se waardes uitleef by die Bossie Kidz. Bossies kan redeneer
Voor links na regs: Anneme Stander, Janco Sparks, Joshua Young, Helene Besseling.
Agter links na regs: Ronaldo Hlong, Divan Gerber, Branden Perrier, Ruan Mostert, Daniel Leahy.
Op 21 Februarie 2017, het Laerskool Bosveld Primary hulle jaarlikse Redenaarsaand gehou. Die leerders was baie goed voorbereid en 'n volle 46 redenaars het deelgeneem. Die AKTV onderwerpe was onder andere reënboog, goggas, note, blou ens., en daar was behoorlik geredeneer van Gr. R tot Gr.7.
Baie geluk aan al ons Bossies met jul hoë standaard van toesprake en geluk aan ons wenners.
28 Februarie 2017 - NWT/NT
2 Maart 2017 - Geografie
7 Maart 2017 - Tegnologie
9 Maart 2017 - LV, LO
14 Maart 2017 - Skeppende Kuns
16 Maart 2017 - Geskiedenis
Op die foto is Casandra Gameiro wat aan haar eerste kompetisie deelgeneem het.
LDie boogskiet by Laerskool Bosveld Primary groei elke jaar van krag tot krag en 2017 is geen uitsondering nie.
Die Bossies het Saterdag, 11 Februarie 2017, aan die eerste Interskole kompetisie vir die jaar deelgeneem by Hoërskool Ellisras. Soos gewoonlik het die Bossie leerders hulle staal gewys en `n derde plek losgeslaan uit die vyf skole wat deelgeneem, het Ilis-Mari Venter is aangewys as die beste junior dogter van die dag. Tristan Rautenbach is aangewys as die beste junior seun van die dag. Hou so aan Bossies, julle maak ons trots.
Bossies presteer by Streek Atletiekbyeenkoms
Laerskool Bosveld Primary se Atletiekspan neem Vrydag, 3 Februarie 2017 deel aan die Streek Atletiekbyeenkoms deel te Ellisras Laerskool. Die Bossies behaal agt eerste plekke, agt tweede plekke en vier derde plekke. Nege atlete kwalifiseer om aan die Limpopo Atletiek Kampioenskappe op 10 Maart 2017 te Polokwane, deel te neem. Die skool se ster is Tebogo M’khomazi, wat as atleet van die dag aangewys is. Baie geluk aan die atlete en sterkte met die voorbereiding vir die byeenkoms. Laerskool Bosveld Primary is baie trots op al die atlete wat deelgeneem het.
Vrydag, 3 Maart 2017 was `n heerlike dag vir die jaarlikse Area Atletiekbyeenkoms te Mogolklub. Atlete van die Palala area het deelgeneem aan die byeenkoms.
Die Atletiekbyeenkoms is aangebied deur Laerskool Bosveld Primary en Juffrou Erika Swanpoel se bestuursvernuf het weereens gesorg vir `n uitstekende byeenkoms. Laerskool Bosveld Primary se atlete het 19 eerste plekke, 13 tweede plekke en 15 derde plekke behaal. Daar het 25 atlete deurgedring na die Streeksbyeenkoms wat op Vrydag, 10 Maart by Ellisras Laerskool gaan plaasvind. Baie sterkte aan die Bossies – die skool is trots op julle!
Student Council Camp 2017
Laerskool Bosveld Primary’s student council went on their annual camp from 20-21 January 2017 at Sebe Sebe Lodge. Team building was the main purpose and they also had lots of fun.
Met die aankoms was dit tyd vir `n verkwikkende swem-sessie, nadat elkeen hul kamer gevind het. ’n Bosveld-vuur het `n aangename atmosfeer geskep vir `n heerlike saamkuier en ken-mekaar geleentheid. Saterdag was ‘n dag propvol verskeie speletjies en spanbou aktiwiteite wat deur almal benut was om mekaar beter te leer ken en dit was hope pret.
The Student council members would like to thank the staff from Sebe Sebe Lodge and our student council guardians for this wonderful experience. We’re looking forward to serve in 2017!
Newsletter 11 - Fourth Term 2016 Important DatesDownload
Nuusbrief 11 - Vierde Kwartaal 2016 Belangrike DatumsDownload
LEIERSAFSLUITING 2016Derik van Niekerk
Die jaar het gevlieg. Verlede jaar hierdie tyd was ons vars verkies as leiers vir 2016 en Vrydagaand 28 Oktober het ons ons afsluitingsfunksie gehou.
Spoggerig geklee het ons opgedaag by Olden Rose Gastehuis en ons is behoorlik bederf. Vandat ons gearriveer het totdat ons vertrek het. Heerlike gekookte kos is voorgesit en vir nagereg het ons gesmul aan wafels en roomys. Ons het baie waardering vir die moeite wat gedoen is! Daar is baie lekker saamgekuier en baie gelag! ‘n Groot dankie aan ons voogde wat ons deur die jaar bygestaan het: Juf Meraai, Mnr Charlie, Juf Sonja en Mnr Zirkie, julle is 4 uit ‘n biljoen! Graag bedank ons ook Mnr Pretorius en Juf Karen vir hul ondersteuning en ook Ds Bernard vir u leiding.
Baie sterkte vir die eksamen en leef ons Bossies se waardes uit waar jul ook volgende jaar mag wees!
Mokgadi Tlhako, Charles Trollip, Adri Barnard, Branden Perrier, Wessel Pelser, Tebogo M'khomazi.
Jesse Diergaardt, Ilis-Mari Venter, Zimkita Dyani, Nicole Nel, Preston Modise, Paballo Majadibodu, Oratile Marakalala.
Charlize du Plessis, Kgokso Mohlamela, Shoki Mothiana, Rienhardt Pretorius, Juan Farrell, Shawn Oosthuizen, Thato Ntimane, Robbie de Klerk.
Ronaldo Hlong, Thando Sthosana, Nicolas Louw, Thato Malulek, Lizelle vd Berg, Lethabo Ngoepe, Mikyla Davies.
Bossies swem graag!Gerlien Pavier
Laerskool Bosveld Primary het Vrydag, 21 Oktober te Warmbad aan die Interskole gala deelgeneem.
Elke Bossie swemmer het sy beste gedoen. Dankie vir julle harde werk.
Ons is trots op elkeen van julle!
Newsletter 10 - Fourth Term 2016 Important DatesDownload
Nuusbrief 10 - Vierde Kwartaal 2016 Belangrike DatumsDownload
Bossie skuts gaan Nasionals toeMichelle Grobler
Laerskool Bosveld Primary se 14 boogskuts het Vrydag die 14de Oktober 2016 en
Saterdag die 15de Oktober 2016 aan die Nasionals kompitisie by die Equi-dome in
Johannesburg deelgeneem teen verskeie spanne van Gauteng, Noord-Wes, Wes-
Kaap, Mpumalanga, Oos-Kaap, Noord-Kaap, Vrystaat en KwaZulu-Natal.
Die boogskuts wat deelgeneem het was JP van der Westhuizen, Elné Terblanche, Ilis-
Mari Venter, Kabelo Ntwampe, Yoosuf Rossier, Kiara Verwey, Lynnette Sakala, Derik
van Niekerk, Tsakane Nkuna, Mischka Witbooi, Eduan Engelbrecht, Waldo Maritz,
Tristan Rautenbach en Willie Boshoff. Dit was ‘n baie suksesvolle naweek met baie
opwinding. Die boogskuts het dit baie geniet en dit was vir hulle ‘n groot ondervinding.
Hule het baie geleer en goed presteer. Hulle kan trots wees op hulle self. Wel gedaan
Bossies. Ons is baie trots op julle.
Bossies konsert - ONS SHOW
Foto's deur: Sarie du Toit Dit was een groot aand vol lag en plesier
Bossie BoogskietMichelle Grobler
Laerskool Bosveld Primary se boogskuts het Saterdag, 17 September aan ‘n boogskiet kompetisie in Vaalwater deelgeneem teen Waterberg Academy, Hoërskool Ellisras en ‘n paar boogskuts vanaf Koster. Tristan Rautenbach het ‘n tweede plek behaal in Junior seuns en Waldo Maritz ‘n derde plek behaal. Lynette Sakala het ‘n tweede plek in Junior meisies behaal. Laerskool Bosveld Primary het tydens die kompetisie ‘n algehele derde plek behaal uit vier spanne wat deelgeneem het. Ons volgende kompetisie is Nasionaal en dit word in Gauteng aangebied. Die Bossie-skuts gaan teen die spanne van Gauteng, Noord-Wes, Vrystaat, Kaap en Mpumalanga te staan kom. Baie sterkte aan die dapper skuts – die skool hou duim vas vir goeie resultate.
Swem Bossies swem!Gerlien Pavier
Laerskool Bosveld Primary het Donderdag, 15 September die jaarlikse Interhuis gala gehad.
Die water het behoorlik gespat met al die leerders wat die koue water aangedurf het.
Die Junior Victor Ludorum is Roelof Taljaard en Victrix ludorum is Nika Snyman. Die Senior Victor Ludorum is Nicolas Louw en Victrix ludorum is Ané Besseling.
Ons sien baie uit na die swemseisoen met al die rekords wat verbeter is!
Mini-Krieketdag Pierre Hugo
Op Saterdag, 17 September het Laerskool Bosveld Primary, hulle jaarlikse Mini-krieketdag aangebied. Skole soos Laerskool Koedoeskop, -Unitas en -Platina het die opwindende dag bygewoon. Die wedstryde was in perfekte gees en weer gespeel. Die ontwikkeling van krieket as sport, is die hoofrede vir die aanbieding van so ‘n dag en die skool kan met ‘n geruste hart sê dat daar definitief entoesiastiese jong krieket talent by Laerskool Bosveld Primary is. Bossie onder 11`s slaan opponente vir `n sesM Pepler
Op die 9de en 10de September was daar weer geleentheid gegun om aan die jaarlikse ses aan `n kant kriekettoernooi deel te neem te Thabazimbi. Die toernooi, wat georganiseer word deur Laerskool Koedoeskop en aangebied word op Hoërskool Frikkie Meyer, het met `n winkende oog na die onder 11 Bossie span geloer. Nadat Laerskool Bosveld se spelers met vier spanne afgereken het, kon hul eindelik die trofee omhoog hou en as oorwinnaars terugkeer. Die span en hul afrigters is baie trots op die prestasie wat die o/11’s behaal het, en is opgewonde oor die res van hul seisoen.
Laerskool Bosveld Primary Hokkie-bokkies neem deel aan streekproeweM Fleetwood
Die afgelope Woensdag het twee van Laerskool Bosveld Primary se hokkie-spanne naamlik 0/11 en 0/13B deelgeneem aan die Streekproewe. Hulle het ontdek dat deursettingsvermoë, tegniek en goeie spangees mens ver kan bring. Die 0/13B- span dring dan ook deur na die finale wat op 17 September in Tzaneen plaasvind. Die Bossies wens hierdie span baie sterkte toe.
In die afgelope hokkie seisoen het die hokkie dogters geleer dat harde werk vrugte afwerp. In die week wat voorlê gaan twee van Laerskool Bosveld Primary se hokkie spanne deelneem aan die streeksfinale. Baie sterkte meisies! Provinsiale Boogskiet saam die BossiesM Pepler
Laerskool Bosveld Primary was bevoorreg om op 3 September, Limpopo se provinsiale boogskietkompetisie aan te bied. Die eerste plek is beklee deur Waterburg Academy se hoërskoolspan terwyl tweede en derde plek onderskeidelik deur Hoërskool Ellisras en Laerskool Bosveld Primary ingeneem is. Die gewone ster-skuts het oudergewoonte die voortou geneem. Tristan Rautenbach het die goue medalje oor sy kop getrek vir die Junior seuns en so ook Ilis-Mari Venter vir die Junior dogters. Lephalale Primary, Lephalale se opkomende boogskuts, het ook die aangeleentheid bygewoon en met entoesiasme deelgeneem.
Laerskool Bosveld se Revue vermaak by Krokodil KarnavalDune Gouws
Die revue-kultuurdiere van Laerskool Bosveld Primary het die afgelope naweek die mense vermaak by die Krokodil Karnaval te Mogol Klub. Die groep oefen weekliks om te verseker dat hulle gesinchroniseerd optree. Dit was 'n puik optrede en die mense het dit terdeë geniet! Die afrigters is baie trots op die revue-groep van 2016!
Senior Bossies verf Pretoria rooi
Met 98 siele aan boord het twee busse op 23 Augustus, vanaf Laerskool Bosveld Primary vertrek. Hul eindpunt was die stad se liggies om sodoende die jaarlikse Graad7-Toer te onderneem. Mnre. Du Plessis en Pepler, sowel as Me Joubert en Me De Swardt, het die kinders begelei op hul avontuur. Menigte aktiwiteite, onder meer ysskaats, `n besoek aan Gold Reef City om die bloeddruk op te jag en die Dieretuin het op hulle gewag. Die graad 7-leerders van Laerskool Bosveld Primary blyk die ondervinding baie te geniet het, veral omdat dit vir `n groot getal van die leerders `n eerste ervaring was.
Graad 1’s besoek EventeriaLinda Erasmus
Bossies gaan Bos toe...Charlie Brandt
JUBAWENI - Die gr.6 leerders van Laerskool Bosveld Primary het die week van 23 - 26 Augustus hul jaarlikse Oos-kamp bygewoon. Die leerders het aan die volgende aktiwiteite deelgeneem, literia-baan, hindernisbaan, nagmars, lantern bekruip en nog vele meer. Natuurlik is daar ook besoek afgelê aan Kosie se grot wat leerders behoorlik laat hoendervleis kry het. Daar is ook lekker gelag en kampkonsert opgevoer. Die doel van die kamp was om spanwerk en spanbou onder die leerders te bevorder. Dit was 'n wonderlike en onvergeetlike avontuur vir almal. Bossies debatteer oor voor en nadele van " die lepel inlê".Colette du Plessis
Tema: Is daar nog plek vir lyfstraf in skole Ja/Nee
Hierdie onderwerp is behoorlik beredeneer op Laerskool Bosveld Primary se Debataand wat op 17 Augustus, plaasgevind het. Die voorstaanders en teenstaanders het mekaar behoorlik laat les opsê oor hierdie uiters debatteerbare onderwerp. Aan die einde van die aand het die Voorstaanders die beoordelaars oorreed dat daar wel plek is vir lyfstraf in skole. Welgedaan Bossies!
Skaakmiddag by Laerskool KoedoeskopColette du Plessis
Laerskool Bosveld het Woensdag , 17 Augustus 'n leersame skaakmiddag by Laerskool Koedoeskop bygewoon. Die leerders het in 'n rondomtalie toernooi gespeel en elke skaakspeler het geleentheid gekry om drie wedstryde te speel. Skaak het geseëvier en almal het iets nuuts geleer.
Tennis teen VaalwaterWannie Viviers
Die tennisspelers van Laerskool Bosveld Primary het hul weer goed van hul taak gekwyt verlede Donderdag met hul wedstryde teen Laerskool Vaalwater.
Die spelers het hul bes gedoen en die A-span dogters en B-Span seuns was algehele wenners van die dag.
Die volgende spelers het hul enkels-wedstryde gewen:
Anika van Rooyen, Anika Lampbrecht, Sariëtte Pretorius, Tamia Oakes, Ruan Prinsloo, Wiaan van der Westhuizen en Albert von Rönge.
Die volgende dubbelpare het ook hul wedstryde gewen:
Ruan en Manu; Wiaan en Albert; Janco en Erhard. Julle is Bossies om op trots te wees, hou so aan!
Krieket is pretJimmy du Plessis
Bosveld het ‘n goeie week met hul ligawedstryde teen Laerskool Warmbad gehad, waar drie van die vier spanne hul wedstryde gemaklik gewen het. Die O/10-spannetjie het met 8 paaltjies gewen en Albert von Rönge het 37 lopies aangeteken. Die O/11-spannetjie het met 95 lopies gewen en Ruan Mostert het ‘n pragtige 96 onoorwonne lopies aangeteken. Die 2 de span het ook gemaklik gewen met 88 lopies danksy ‘n vegtersbeurt deur Robbie de Klerk van 47 onoorwonne lopies. Die 1 ste span het met 1 paaltjie verloor ten spyte van Dillen Buys se puik 56 lopies.
Bosveld sien uit na hul deurslaggewende ligabepaling teen Laerskool Thabazimbi wat op 6 en 8 September plaasvind.
Vier Bossies deur na Waterberg ProeweJimmy du Plessis
Vier seuns van Laerskool Bosveld Primary het op Vrydag, 19 Augustus tydens die Kringproewe vir hulself ‘n plek oopgespeel om eerskomende Saterdag aan die Waterberg Streekproewe deel te neem. Die seuns is Ruan Mostert en Erhard Geyser (albei O/11), Tebogo M’khomazi (O/12) en Dillen Buys (O/13).
Bosveld het ook ‘n goeie week met hul ligawedstryde teen Laerskool Warmbad gehad, waar drie van die vier spanne hul wedstryde gemaklik gewen het. Die O/10-spannetjie het met 8 paaltjies gewen en Albert von Rönge het 37 lopies aangeteken. Die O/11-spannetjie het met 95 lopies gewen en Ruan Mostert het ‘n pragtige 96 onoorwonne lopies aangeteken. Die 2 de span het ook gemaklik gewen met 88 lopies danksy ‘n vegtersbeurt deur Robbie de Klerk van 47 onoorwonne lopies. Die 1 ste span het met 1 paaltjie verloor ten spyte van Dillen Buys se puik 56 lopies.
Mini-Bossies kookMarno Pepler
Laerskool Bosveld Primary se jong krieketspelers het op die 20ste Augustus die pad na Laerskool Koedoeskop aangedurf. Daar het hulle onder andere vir Laerskool Koedoeskop en Laerskool Platina op die krieketveld tëegekom. As dit gekom het by vernuf in dié spel was daar min wat die Bossies kon stuit, hul het veral die voortou geneem met die kolf in die hand. Met dié klomp mini-krieket spelers is Bosveld se jongbloed beslis `n groupie om stip dop te hou.
Boogskiet Bossies kraai koningMarno Pepler
Die Bossies boer al lank op die boogskiet bane en op Saterdag, 13 Augustus het Bosveld hulself weereens gevestig as bobaas skuts.
Die kompetisie het plaasgevind te Waterberg Academy, Vaalwater. `n Aantal van vier spanne het deelgeneem. Dit is: Laerskool Bosveld Primary, Waterberg Academy se laerskool en hoërskool spanne sowel as Hoërskool Ellisras. Al die spanne het meegeding ten spyte van ouderdomsverskille.
Die ouderdomsverskil het egter nie die Bossies ontmoedig nie. Hul het op `n algehele 2de plek hulself neergepen vir die boeke. Onder die ster Bossies was Ilis-Mari Venter wat almal getroef het en die algehele eerste prys saam huis toe gevat het. Bosveld se hokkie bokkies kookM Fleetwood
Laerskool Bosveld se hokkie bokkies het hierdie jaar se hokkie op `n positiewe noot begin. Tot dusver is die 0/13 B span nog onoorwonne. Die ander spanne vaar ook goed. Dankie vir julle goeie gesindheid hokkie bokkie! Kom ons maak hierdie ‘n wen seisoen!
Skaakmiddag by Laerskool Bosveld PrimaryColette Du Plessis
Dit was met groot opgewondenheid dat Laerskool Bosveld Primary die eerste skaakwedstryd vir die seisoen aangebied het op Woensdag, 10 Augustus 2016.
Die Bossies was slaggereed en het al hulle breinkrag ingespan en die leerders kon behoorlik hul skaakvaardighede benut en het nie minder as vier rondtes skaak gespeel nie. Laerskole Platina, Koedoeskop en Hardekool Akademie het hierdie leersame skaakmiddag met die Bossies gedeel.
Laerskool Bosveld Primary TennisWannie Viviers
Die A en B – span tennisspelers van Laerskool Bosveld Primary het op Woensdag, 10 Augustus 2016, hulle goed van hulle taak gekwyt teen Laerskool Krugerpark. Die tennisspelers het alles ingesit en die A-span spog met ‘n wedstryd wat gewen is en ‘n wedstryd wat gelykop geëindig het. Vir die eerste keer in die liga wat die afgelope drie jaar gespeel word, is meer wedstryde gewen as in die verlede. Bossie-spelers spog met ‘n algehele oorwinning teenoor Warmbad en Marble Hall. Die A-span dogters het Julian Miller ook gewen. Daar word met groot afwagting uitgesien na die oorblywende twee liga-wedstryde vir die seisoen. Bossies spog met 11 landlopers in Limpopo spanLorize Marx
Laerskool Bosveld Primary maak geskiedenis deur vir die eerste keer in 30 jaar, 11 leerders in die Limpopo Landloop span te hê. Dit is die beste verjaarsdag geskenk wat hierdie atlete aan die skool gegee het. Die atlete het hard gewerk die afgelope seisoen en verdien werklik om in die span te wees. Hierdie landlopers het tot in die vakansie kom oefen om top-fiks te wees. Die kampioenskappe vind op 10 September plaas in George. Die skool is baie trots op die landlopers en wens hulle alle voorspoed toe.
Die volgende leerders is in die Limpopo span: Voor Joshua Young; Carli Botha; Luane vd Neut; Nika Snyman; Keagen Morgen. Agter : Anika v Rooyen; Arno Besseling; Derik Besseling; Sheldon Morgen; Kwena Makgamagha en Tebogo Mikhomazi. Bosveld begin die nuwe seisoen positief Mnr. Jimmy du Plessis
Laerskool Bosveld Primary het in alle erns begin met krieket – en tenniswedstryde vir die derde kwartaal. Die senior tennisspelers het reeds ‘n ligawedstryd teen Laerskool Warmbad gespeel en hoewel die A-span slegs die helfte van hulle wedstryde gewen het, het die B-span skoonskip gemaak en alles gewen. Op die krieketveld het Bosveld se tweede span hul vriendskaplike wedstryd teen Platina gewen met 73 lopies. Die O/10-spannetjie het ongelukkig vasgeval teen Platina in ‘n baie spannende wedstryd.
Laerskool Bosveld hoop om goed te presteer op die krieketveld sowel as op die tennisbane vanjaar en die wyse waarop daar verlede week begin is, dui aan dat dit ‘n baie goeie seisoen kan wees. Bossies at SA schools Netball championshipsDeoné Barnard
Laerskool Bosveld Primary’s under 12 netball team participated at the annual South African Netball Championship hosted in the Western Cape. They participated at Kuilsrivier from 29 to 30 July against 20 other teams from around the country. Die Bossies speel in totaal 9 wedstryde en behaal ‘n algehele 12de plek uit die 21 verteenwoordigende skole. Elke dogter het haar hart uitgespeel en die wedstryde volstoom aangedurf. Dit was ‘n besondere ervaring. Hulle goeie prestasie kan toegeskryf word aan harde werk en getroue oefening. Dit was vir die span voorwaar ‘n voorreg om deel te neem aan die kampioenskappe en het elke oomblik daarvan gekoester.
The u/12 girls and their coaches, Mrs Sarie Pretorius and Bets Kruger will be working hard and looking forward to the 2017 season! A big thank you to all the sponsors that made this team’s dream come true.
Netbal kampioenskappe Laerskool Bosveld Primary se o/12 netbalspan vertrek more Kaap toe om aan die nasionale netbal kampioenskappe deel te neem. Hierdie spelers het die hele vakansie hard geoefen om seker te maak dat hulle topfiks, en reg vir aksie is. Die span is slaggereed vir hulle avontuur. Die baadjies is deur Engen geborg. Die spelers en afrigters sien uit daarna om op nasionale vlak deel te neem en dit is vir hulle `n groot voorreg.
Hokkie – 23 Julie 2016M Fleetwood
Die afgelope naweek het Laerskool Bosveld Primary se hokkie dogters deelgeneem aan die hokkie-rondomtalie van Piet Hugo te Pietersburg Hoërskool. Die dogters het dit baie geniet en dit was sommer ‘n goeie begin vir die hokkie seisoen. Baie sterkte aan al die hokkie-dogters en afrigters - laat elke bal tel! Landlopers vaar puik!Lorize Marx
Op Saterdag, 23 Julie, het die landlopers van Laerskool Bosveld Primary deelgeneem in Mookgopong. Die atlete is fiks en het hulle goed van hulle taak gekwyt. Die Bossies het twee tweede plekke behaal asook twee derde plekke. Baie sterkte vir die res van die seisoen. Volgende Sondag, 31 Julie, gaan die landlopers deelneem in Tzaneen om te kwalifiseer vir die Provinsiale span. Die Bossies hou styf duim vas en glo dat Laerskool Bosveld Primary `n paar Limpopo landlopers ryker gaan word! Bossies slyp hulself vir krieketlig
Laerskool Bosveld Primary se O/11‐ en O/13‐krieketspanne het die afgelope vakansie aan ‘n krieketweek by Jubaweni deelgeneem om hulself vir hierdie kwartaal se krieketliga voor te berei. Waardevolle wedstrydoefening is opgedoen en daar was ook netsessies waar Deon Botes aan die seuns se kolftegniek gewerk het, terwyl Geoff Clarke met die boulers gewerk het. Albei spanne het een van hul wedstryde gewen en sien met vertroue uit na die ligawedstryde wat eersdaags begin.
Ruan Mostert het twee vyftigtalle vir die O/11‐spannetjie aangeteken, waarvan een beurt 83 onoorwonne lopies opgelewer het. Op die foto is Ruan in aksie op pad na sy onoorwonne 83 lopies en op die ander foto is een van die seuns besig om te werk aan sy kolftegniek in een van die netsessies.
Newsletter 6 - Second Term 2016 Important DatesDownload
Nuusbrief 6 - Tweede Kwartaal 2016 Belangrike DatumsDownload
Inbraak by LBPLeoni Kruger
LEPHALALE - Laerskool Bosveld Primary was die afgelopenaweek (Vrydag 3 Junie) die jonste slagoffer van 'n reeks inbrake by skole in Limpopo waarvan die modus operandi dieselfde blyk te wees.
Volgens Louwtjie Pretorius, skoolhoof van Laerskool Bosveld Primary, wou een van sy personeellede Saterdagoggend iets by die skool gaan haal toe sy sien die kantoorblok en die ontvangsarea se deure staan oop.
Louwtjie sê die inbrekers het deur die dak gebreek en was hoofsaaklik op soek na rekenaars en geld. Die kluise is oopgebreek met 'n hoekslyper en skootrekenaars is gesteel. Pretorius sê die booswigte het geen kontant gestel nie, omdat die kontant elders was. Die grootste skade is aangerig aan die deure en kluise wat oopgebreek is en weer herstel moet word.
Hy sê volgens sy kennis is daar binne die laaste drie weke in byna 10 skole in Limpopo op dieselfde manier ingebreek en rekenaars en geld gesteel.
Teen druktyd was daar nog nie 'n waardebepaling van die skade gedoen nie.
Die saak word ondersoek deur Lephalale SAPD. Laerskool Bosveld Primary hardloop interprovinsiaalLorize Marx
Die afgelope naweek het Laerskool Bosveld Primary se landlopers aan die interprovinsiale landloop in Witbank deelgeneem. Die atlete van die bosveld het hul goed van hulle taak gekwyt en die bulte met moed en durf aangepak. Dankie aan elke atleet en hulle ouers wat so ver moet ry om deel te neem.
Bosveld sluit Rugbyseisoen af met ‘n traanJimmy du Plessis
Laerskool Bosveld Primary het op Donderdag, 2 Junie in hul laaste ligawedstryde teen Laerskool Krugerpark te staan gekom. Dit was hartseer om sonder een van hul staatmakers in die 1ste span, Roelf Uijs, hierdie wedstryd aan te pak. Roelf is minder as drie dae voor die wedstryd in die hospitaal oorlede aan Breinvliesontsteking. Al die spanne van Bosveld het swart armbande gedra uit meegevoel vir Roelf se familie. Die Bossies het nietemin met passie gespeel, in ‘n laaste poging om deur te dring na die uitspeelrondtes van Limpopo Laerskole. Ongelukkig kon nie een van die spanne daarin slaag om deur te dring na die bogenoemde uitspeelrondtes nie. Die Bossies kan egter steeds hul koppe omhoog hou en terugkyk na ‘n harde rugbyseisoen waarin daar baie karakter gebou is en wat in die toekoms waardevol aangewend kan word, tot voordeel van Laerskool Bosveld Primary
Oppad SA skole Netbal Kampioenskappe toe!Deoné Barnard
Laerskool Bosveld Primary se 0/12-netbalspan het Vrydag, 3 Junie 2016, deurgedring na die Suid Afrikaanse Skole Netbal Kampioenskappe einde Julie in die Wes Kaap.
Die dogters het tydens die afgelope Limpopo Skole Netbal Kampioenskappe te Tzaneen, weggestap as die 0/12-Limpopo wenners. Die deelnemende skole was Dr Annecke, Noord- en Oos skool, Krugerpark, Julian Muller, Tzaneen en Louis Trichardt. Bosveld het deurgedruk en ‘n senutergende eindstryd teen Oos skool gewen met 10-8 om as algehele wenners weg te stap. Voorwaar ‘n trots en eer vir elke dogter wat gespeel het, asook hulle afrigters Bets Kruger en Sarie Pretorius. Nou is dit volstoom vorentoe ter voorbereiding vir die SA Kampioenskappe! Tennis – kliniek 2016Wannie Viviers
Ses en dertig spelers van Laerskool Bosveld Primary het ‘n suksesvolle tennis-kliniek bygewoon by Mogol klub op Saterdag, 28 Mei 2018.
Oom Blumi en tannie Patricia van Potgietersrus, wat steeds professioneel tennis speel, het die ywerige spelers baie tegnieke kom leer. Die spelers sien uit na die komende tennisseisoen wat volgende kwartaal afskop.
Bulletjies het pretMarno Pepler
Laerskool Bosveld Primary se bulletjie-rugbydag, wat op 28 Mei 2016, plaasgevind het, kan slegs as `n sukses beskryf word. Benewens die uitmuntende toestand van die terrein, was die algehele ervaring van die seuns positief. Besoekers het van heinde en verre gereis om die dag by te woon, en ieder en elk sou bevestig dat dit die moeite werd was. Baie geluk aan Laerskool Bosveld Primary met `n suksesvolle dag.
Results of the English public speaking that was held on 23 May 2016Wannie Viviers
This year 63 speakers participated in the annual public speaking evening held at Laerskool Bosveld Primary. The speeches were of outstanding quality. The following learners received a first, second and third place per grade.
Wilmi van Rooyen
Marica van der Merwe
Mia du Toit
Mandie Steenkamp & Ashley Jansen van Vuuren
Janco von Rönge
Bossie-netbal skitter!Duné Gouws
Laerskool Bosveld Primary se netbal is vanjaar van uitstaande gehalte! Op Donderdag, 19 Mei 2016, het die o/10 – o/13 A- en B netbalspanne na Laerskool Ellisras vertrek vir hul laaste liga-wedstryde van die jaar teen Laerskool Ellisras en Laerskool Eenheid. Die dogters het almal besonder goed gevaar, en slegs een wedstryd te verloor teen L/S Ellisras, en twee wedstryde gelykop te speel teen Eenheid. Die afrigters en skool is baie trots op die speelsters wat vanjaar so hard oefen en volhard.
Mini-netbalLizelle du Plessis
Op 21 Mei 2016, het die mini-netbal spelers deelgeneem by Laerskool Ellisras se Bulletjie en Mini-netbaldag. Laerskool Bosveld Primary is baie trots op elke dogtertjie wat deelgeneem het. Hulle geniet elke wedstryd is baie lief vir die spel. Hulle vaardighede verbeter weekliks en elke wedstryd word met `n mooi, positiewe gesindheid en met passie gespeel.
Die mini-netbal spelers word bewonder vir hulle vriendelikheid en spanwerk. Baie dankie vir elke ouer wat sy kind so mooi ondersteun en motiveer. Daar word baie tyd ingesit om die spelers te ontwikkel en hulle kinders te ondersteun. Die skool is trots op julle!
Bulletjie rugbyMarno Pepler
Op 21 Mei 2016, het Laerskool Bosveld Primary se Bulletjie-rugbyspelers op Laerskool Ellisras se velde toegesak. Die kranige Bulletjies was slaggereed op `n goed voorbereide baan. Die genot was sigbaar op die jong spelers se gesigte deur die loop van die dag. Dit was `n goed georganiseerde dag en die spelers het elke oomblik waardeer en geniet. Laerskool Bosveld Primary doen goed in die landloop.Lorize Marx
Die afgelope naweek het die Bossie-landlopers onder andere, Nika Snyman van Laerskool Bosveld Primary, in Lebowakgomo gaan deelneem. Die langasems het hul staal gewys en Nika Snyman het ‘n derde plek behaal in haar wedloop. Die Bossie-landlopers het baie goeie prestasies gelewer en die skool is trots op elkeen van hulle! Reën kan Bossies nie keer!Lizelle du Plessis
Die Mini-netbal dogtertjies van Laerskool Bosveld Primary het Saterdag, 14 Mei 2016 die koue en reën aangepak vir ‘n dag vol pret by Laerskool Thabazimbi.
‘n Onverwagte koue en reënbui kon nie die dogters temper nie! Die dogters het die reën getrotseer en aangehou met speel totdat die mammas en afrigters besluit het hulle wil nie loopneusies die komende week hê nie. Die dag was ‘n groot sukses en baie dankie aan ons dogters wat pragtig gespeel het.
Bossie Rugbyspelers opgeneem in Limpopo OefengroepJimmy du Plessis
Twee seuns van Laerskool Bosveld Primary is opgeneem in die Limpopo Oefengroep wat die naweek van 20 en 21 Mei aan ‘n oefenkamp deelneem by Laerskool Tzaneen. Die seuns is Tebogo M’khomazi (O/12) en Wessel Pelser (O/13). Albei het puik spel gelewer tydens die finale Limpopo-Proewe en is beloon met ‘n plek in die oefengroep. Laerskool Bosveld Primary is baie trots op hierdie twee seuns en wens hulle sterkte toe vir die komende oefenkampe.
Die boogskuts van Laerskool Bosveld Primary het die afgelope naweek deelgeneem aan die boogskiet kompetisie by Hoërskool Ellisras. Die Bossies het hulle goed van hulle taak gekwyt. Mischka Witbooi, Yoosuf Rossier, Eduan Engelbrecht, Lynette Sakala en Ilis-mari Venter behaal as span `n 3de plek. Yoosuf behaal `n 1ste plek en Eduan Engelbrecht `n 2de plek onder die kategorie Junior Seuns.
Ilis-mari venter behaal `n 1ste plek en Mischka Witbooi `n 2de plek onder die kategorie Junior Dogters.
Baie geluk Bossie-skuts die skool is trots op julle! Bulletjie rugbyMarno Pepler
Saterdag, 14 Mei 2016, sal onthou word as `n onortodokse dag. Die bulletjie rugbyspanne van Laerskool Bosveld Primary het by Laerskool Thabazimbi aangekom in weer wat een sou toeskryf aan die Kaap van storms. Reënweer en mis het die spelers soos `n dekmantel omvou. Ten spyte van die onweer het die verrigtinge aangegaan asof niks skort nie. Elke Bossie het sy en haar hart uitgespeel op elkeen se onderskeie gebied. Laerskool Bosveld Primary het beslis rede vir opgewondenheid wanneer een die jong sterre aanskou.
Skaaploop by Laerskool Bosveld Primary aangebiedMarno Pepler
Op Saterdag, 7 Mei 2016, was die terrein van Laerskool Bosveld Primary oudergewoonte bedrywig. Die jaarlikse skaaploop, wat ten bate van die boogskiet op `n jaarlikse basis aangebied word, was `n groot sukses. Behalwe vir die skaaploop was daar ook geleentheid vir toeskouers om 3D boogskiet en bokdrol-spoeg op die proef te stel.
In terme van die boogskiet kompetisie het Laerskool Bosveld Primary ‘n algehele derde plek behaal. Laerskool Bosveld Primary se formidabele skut, Ilis-Mari Venter, het ‘n algehele individuele 3de plek behaal asook die 1ste plek onder die junior dames. Lynette Sakala het uitmuntend gevaar en het ‘n derde plek onder die junior dames behaal. Laerskool Bosveld Primary word bedank vir die suksesvolle aanbieding van dié dag.
Kultuur is topsDuné Gouws
Die kultuurdiere van Laerskool Bosveld Primary het die afgelope naweek by die NG Kerk Albertyn se basaar opgetree en hulself goed van hul taak gekwyt. Die revue het alte vrolik gelyk in hulle kolle-uitrustings en die koor het elke noot onthou. Die skool is baie trots op hulle optredes! Sterkte vir die res van die jaar se oefening en optredes.
Bossies kan redeneerColette du Plessis
Laerskool Bosveld Primary het sewe leerders gehad, wat deelgeneem het aan die eerste rondte van die ATKV-Redenaars te Groblersdal op Woensdag, 27 April. Die redenaars was: Eduan Mostert, Erhard Geyser, Deone Barnard, Wilmi van Rooyen, Brandon Perrier, Divan Gerber en Janco von Rönge. Hulle het hulle baie goed van hul taak gekwyt en Wilmi van Rooyen is gekies om deel te neem aan die tweede rondte wat gaan plaasvind in Polokwane. Welgedaan Bossies.
Laerskool Bosveld Primary se netbaldogters skitter op die netbalbane! Sarie Pretorius
Laerskool Bosveld Primary se o/10 tot o/13 A en B netbalspanne het Dinsdag, 3 Mei 2016, teen Laerskool Warmbad gespeel. Die spanne het geskitter op die veld en die dogters het sewe uit die agt wedstryde gewen. Hou so aan Bossies, julle woeker op die baan!!
Mokgadi Tlhako en Charlize du Plessis is gekies vir die Netbal Limpopo-span
Vier Bossies by finale proeweJimmy du Plessis
Vier seuns van Laerskool Bosveld Primary het deurgedring na die finale Limpopo proewe vir Laerskole, eerskomende naweek op Pietersburg. Die seuns wat deurgedring het, is: Bryson Webb en Wessel Pelser (albei O/13), terwyl Reinhardt Pretorius en Tebogo M’khomazi Bosveld se naam by die O/12-proewe hoog sal hou. Hierdie seuns word alle sterkte toegewens en Laerskool Bosveld hou styf duim vas dat dit met hul goed sal gaan.
Bosveld se rugbyspanne ‘n taai stryd gehad met die ligawedstryde verlede week teen Laerskool Thabazimbi. Die seuns is egter vasbeslote om nog harder te werk.
Boogskuts behaal sukses!Meraai Grové
Baie geluk aan die boogskuts van Laerskool Bosveld Primary wat die afgelope naweek deelgeneem het aan die boogskiet byeenkoms te Waterberg Academy en medaljes verower het.
`n Algehele eerste plek is behaal deur Ilis-Mari Venter – voorwaar iets om oor te spog! Die volgende boogskuts het die volgende prestasies behaal:
Brandon Perrier – derde plek – junior seuns,
Nikhita Ehlers – derde plek – junior dogters.
Hierdie boogskuts werk baie hard tydens oefensessies en daarom het hulle sukses behaal – wel gedaan Bossies!
Laerskool Bosveld Primary speel ligaDuné Gouws
Laerskool Bosveld Primary se o/10 en o/13 A- en B-netbalspanne het Donderdag, 21 April 2016, vertrek na Laerskool Krugerpark vir liga-wedstryde. Die spanne het gemengde welslae behaal, maar die Bossies is positief en opgewonde vir die res van die seisoen wat voorlê! Bossies blink uit by Waterberg ProeweJimmy du Plessis
Laerskool Bosveld Primary het vyf Rugbyspelers na die Waterberg Streekproewe gestuur op Maandag, 18 April. Die proewe het by Laerskool Thabazimbi plaasgevind en vier seuns het deurgedring na die finale Limpopo Proewe wat eersdaags in Pietersburg gehou word. Die seuns is Reinhardt Pretorius (O/12), Tebogo M’khomazi (O/12), Wessel Pelser (O/13) en Bryson Webb (O/13).
Laerskool Bosveld Primary is baie trots op hierdie seuns en wens hulle alle sterkte toe vir die finale proewe wat op 13 en 14 Mei by Laerskool Pietersburg-Oos sal plaasvind.
Laerskool Bosveld Primary Bulletjiedag te UnitasPierre Hugo
Die O/7 en O/8 bulletjie rugby-spanne van Laerskool Bosveld Primary het op Saterdag, 23 April 2016 aan die jaarlikse Unitas Bulletjie rugby-dag in Swartwater deelgeneem. Dit was ‘n dag gevul met sonskyn en pret. Verskeie skole het deelgeneem. Die bulletjies het ‘n suksesvolle dag beleef. Laerskool Bosveld Primary se jong rugby talent lyk belowend vir die toekoms.
Super 8 netbal kampioene!Sarie Pretorius
Die afgelope naweek het die jaarlikse Super 8 sportbyeenkoms te Polokwane weer pragtige prestasies opgelewer. Die kampioene was die O/12 dogters, wat as wenners vir drie jaar in 'n ry gekroon is en die O/13's het tweede geëindig. Die O/9 dogters het 3 van hul 4 wedstryde gewen. Die O/10 en O/11-spanne het naelskraap verloor.
Aan die einde van die toernooi het die netbal `n algehele 3de plek verower. Baie geluk aan al ons dogters en afrigters vir puik prestasies. Bou so voort vir die res van die seisoen.
Laerskool Bosveld Primary netbal dogters deur na proewe.Duné Gouws
Laerskool Bosveld is baie trots op die o/12 en o/13 dogters wat deur is na die volgende rondte van die Limpopo netbalproewe en ons wens hulle alle sterkte toe!
Charlize du Plessis
Anika van Rooyen
Super 8 rugbyDuné Gouws
Die rugby spanne van Laerskool Bosveld Primary het die afgelope naweek die Super 8 toernooi bygewoon. Die spanne het gemengde welslae behaal. Die wedstryde was taai en elke speler het sy hart uitgespeel. Die rugbyseuns- en afrigters sien uit na die liga-seisoen wat voorlê.
Panarotti’s borg eerste rugbyspanAnnie Krügel
Laerskool Bosveld Primary se eerste rugbyspan is bederf met nuwe sportsakke wat deur Panarotti’s geskenk is. Hierdie manne was baie dankbaar en slaggereed vir die Super 8 byeenkoms te Polokwane, asook vir die res van die seisoen. Baie dankie Panarotti’s, julle is ware Bossie-vriende!
Bulletjies wys rugby is pretMarno Pepler
Op Saterdag, 9 April het die jong Bossie manne van Laerskool Bosveld Primary `n onvergeetlike dag beleef. Die jaarlikse Bulletjie-rugby byeenkoms te Laerskool Nylstroom, het weereens gesorg vir opwinding en seer kele. Alhoewel die manne uitgeput was teen die einde van die byeenkoms het hulle ten minste 4 wedstryde elk gespeel en hulle bereidwilligheid was opvallend.
Die o/6, o/7 en o/8 rugbyspanne het almal deel gehad aan die pret. Die Bossies bedank Laerskool Nylstroom vir hul gasvryheid en hoop om in die toekoms weer deel te neem.
Laerskool Bosveld Primary verwelkom nuwe personeel en proefstudente in die nuwe kwartaal
Riehette Maritz Nikita Botha
Marcell Steyn Graad 5 & 6
Anna-Marie Jordaan Gené van Wyk Baie welkom by Laerskool Bosveld Primary, ons weet julle sal sommer vinnig inskakel en dit gate uit geniet! Persevera! Laerskool Bosveld Primary se landloop seisoen skop af.Lorize Marx
Die afgelope naweek het die Bossie- landloopspan aan hulle eerste liga byeenkoms deelgeneem in Moletji.Die leerders het baie goed gevaar in die byeenkoms en ons sien baie uit na wat verder voorlê in die seisoen. Baie sterkte Bossies.
Bossie gaan op spanbou kamp.Lorize Marx
Die afgelope vakansie het die Bossie- landloopspan op ‘n spanbou kamp gegaan by Naby Genoeg Avontuur kamp. Die leerders het hard geoefen op die kamp ook geleer hoe hulle hardloop styl moet wees voor die landloop seisoen afskop. Hulle het ook baie pret gehaad waar hulle kamofleering, teikenskiet, lanternbekruip en nog vele meer gedoen het. Baie sterkte vir die seisoen wat voor lê.
MINI-NETBAL BOSSIES BEGIN DIE SEISOEN MET GEESL. du Plessis
Die mini-netbal dogters (o/6 tot o/9) van Laerskool Bosveld Primary het Saterdag, 9 April 2016 hulle eerste wedstryd vir die seisoen met groot entoesiasme en opgewondenheid by Laerskool Nylstroom aangepak. Die dag was ‘n groot sukses en die dogters het dit vreeslik baie geniet. Baie dankie aan al ons dogters wat gespeel het en aan al ons ouers wat daar was om hulle by te staan en te ondersteun. Newsletter 4 - Second Term 2016 Important DatesDownload
Nuusbrief 4 - Tweede Kwartaal 2016 Belangrike DatumsDownload
Rugby Laerskool Bosveld PrimaryMarno Pepler
Die Bossie Junior en Senior -rugbyspanne het hierdie afgelope skoolvakansie `n suksesvolle rugbytoer afgelê te Marble Hall.
Al die spanne ter sprake het hul eendjies in `n ry gekry vir die opkomende rugbyliga. Bossie spelers wat besonder goed presteer het, is die wat ingesluit is in hul onderskeie ouderdomme se vyftientalle. Die spelers is onder andere: Hanno Kay, CW Sparks, Ruan Mostert en Dominic van Staden. Baie geluk aan die bogenoemde seuns.
Die Bossies hou kermis!
Die Bossies het vroeg-vroeg Vrydagoggend begin om die skool se spesiale verjaardag te vier deur, met behulp van juffrou Karin Meyers, “Bossie 30” met hul lyfies te spel. ‘n “Drone” het oor hul gevlieg en pragtige foto’s geneem. Die Bossies het heerlik geëet en baljaar! Dankie aan al die onnies en leerders wat die dag ekstra spesiaal gemaak het!
Baie geluk aan die boogskuts van Laerskool Bosveld Primary wat medaljes gewen het. Die boogskuts het te Lephalale Primary deelgeneem op Saterdag, 15 Maart. Die kompetisie was straf, maar die Bossies het hulle knap van hulle taak gekwyt. Wel gedaan boogskuts Laerskool Bosveld Primary is trots op julle prestasies.
Bossie-Gr. R leer speel-speelColette du Plessis
Maandae is nooit blou vir die Gr. R leerders van Laerskool Bosveld Primary nie. Hul kan gewoonlik nie wag om rekenaarklas toe te gaan nie. Op 'n speelse manier leer hul nie net hoe 'n rekenaar werk nie, maar doen ook voorbereidingsoefeninge vir lees om hul gereed te maak vir Gr.1. Dit sou darem lekker gewees het as elke dag 'n Maandag was. Dit is `n fees om `n Bossie te wees!
Baie dankie aan al die leerders van Laerskool Bosveld Primary wat sakke vol leë plastiekbottels en blikke gebring het vir die herwinningsprojek. Die leerders het `n maand lank tyd gehad om herwinbare bottels en blikke bymekaar te maak. Daar was oor die 800 sakke wat herwin kan word. Die leerders het bewys dat hulle passievol is om hul omgewing en natuurlike hulpbronne te bewaar deur die ekstra myl te stap met die projek. Dit is `n fees om `n Bossie te wees!
Laerskool Bosveld Primary netbaltoerDuné Gouws
Met groot opgewondenheid het die O/10 – O/13 netbaldogters en hul afrigters Vrydag, 4 Maart vertrek na Konka vir ‘n netbaltoer. Na die aankoms het die dogters dadelik middagete geëet en ‘n netbal-sessie bygewoon. Die dogters het spanbou-aktiwiteite gedoen, wat ‘n hindernisbaan en boeresport ingesluit het. Elsje Jordaan, kaptein van die Protea-netbalspan gedurende die 2003 Wêreldbeker, het die kursus aangebied. Die netbalspelers het haar aanbieding geniet en baie geleer.
Baie dankie aan al die ouers wat hul kinders op die ongelooflike toer gestuur het, asook die onderwysers wat hul naweek opgeoffer het om saam te gaan. Bossie atletiek kookErika Swanepoel
Drie van Laerskool Bosveld Primary se atlete is ingesluit in die Limpopo Atletiekspan. Die atlete gaan aan die SA Atletiekkampioenskappe deelneem. Dit vind plaas op 10-11 Maart in Port Elizabeth. Baie geluk aan die volgende atlete: Anemicke Pretorius, Tebogo ‘Mkomazi en Magan Nkwanyana, die skool is trots op julle - baie sterkte. Dis `n fees om `n Bossie te wees!
Bossies begin Rugbyseisoen op ‘n hoë nootJimmy du Plessis
Laerskool Bosveld Primary se O/9, O/10, O/11 en 1ste spanne het op Saterdag, 5 Maart aan die jaarlikse Streek 1 Skeidsregters-dag by Laerskool Krugerpark deelgeneem. Die Bossies is vuur en vlam om goeie Rugby te speel vanjaar.
Die O/10-spannetjie het tipiese Bossie-veggees getoon en met 7-5 gewen teen Noordskool. Die 1ste span het weer met rotsvaste verdediging die Nylies se aanvalle oorkom en het op die ou end die enigste drie van die wedstryd gedruk om met 5-0 te wen. Daar is ook genoeg positiewe punte om saam te neem vir die O/9- en O/10-spannetjies in hul nederlae teen Noordskool. Die afrigters is positief en glo dat dit `n suksesvolle seisoen sal word namate die seuns meer wedstrydoefening kry. Voorsitter, dames en here.....Bossies bo!Colette du Plessis
Die jaarlikse Redenaarsaand is op 23 Februarie 2016 in die skoolsaal gehou. Laerskool Bosveld Primary se Redenaarsaand was hierdie jaar weereens 'n hoogtepunt op die skoolkalender. Vyf en veertig leerders het deelgeneem en die beoordelaars en ouers probeer oorreed van hul standpunte. Die beoordelaars het behoorlik kop gekrap. Baie geluk aan die wenners in elke graad.
Gr R – Helene Besseling
Gr 1 – Janco Sparks
Gr 2 – Eduan Mostert
Gr 3 – Wilmi van Rooyen
Gr 4 – Divan Gerber
Gr 5 – Erhard Geyser
Gr 6 – Deoné Barnard
Gr 7 – Janco von Rönge
Bossie-Kidz hou boeresportSarie Pretorius
Boogskuts mik hoogMarno Pepler
Laerskool Bosveld Primary se boogskuts het met ŉ hernude huppel in hulle stap, op 20 Februarie 2016, met Waterberg Akademie kragte gemeet.
Vaalwater se son het op die deelnemers neergebak, maar dit het nie die Bossies van stryk gebring nie! `n Derde plek is deur die Bossies ingepalm. Hierdie skool moet fyn dopgehou word, want die Bossie boogskuts is reg vir boogskiet-aksie!
Bossies mini-netbal - balle hopLizelle du Plessis
Die mini-netbal dogters van Laerskool Bosveld Primary het Saterdag, 20 Februarie 2016, die hitte en bye aangepak vir ŉ heerlike dag saam met die plaaslike kinderkinetikus, Elsu Bakker en haar span. Die dogters het nuwe vaardighede aangeleer en tonne pret gehad. Nou kan hulle en die afrigters die komende seisoen met selfvertoue aanpak. Baie dankie aan almal wat deel was van die heerlike dag en die son trotseer het.
Dit is ŉ fees om ŉ Bossie te wees!
Bossies gaan “GROOT” met skaakColette du Plessis
Laerskool Bosveld Primary spog met 'n splinternuwe buite-skaakbaan. Die leerders is baie opgewonde oor die skaakbaan en kan nie wag vir pouses en na-skool, om 'n potjie skaak te speel nie. Hierdie nuwe toevoegsel gaan verseker van ons Bossies nog slimmer kinders maak.
News Flash / Nuusflits
15 Februarie 2016 / 15 February 2016
Graad 4-Inligtingsaand in die saal.	17:00 – 19:00
Grade 4 Information evening in the hall	17:00 - 19:00
16 Februarie 2016 / 16 February 2016
Graad R – 7 Oueraand 16:00 – 19:00
Grade R – 7 Parent evening	16:00 – 19:00
Bossie atletiek gaan grootErika Swanepoel
Laerskool Bosveld Primary se atlete het aan die Streek Atletiekbyeenkoms deelgeneem op Vrydag, 12 Februarie 2016. Dertien atlete kwalifiseer om aan die Limpopo Atletiek Kampioenskappe op 4 Maart 2016 te Polokwane deel te neem. Baie sterkte aan die atlete – Laerskool Bosveld Primary hou styf duim vas vir puik prestasies.
Die volgende plekke is tydens die byeenkoms behaal.
Patunia Makgae	D 0/11
Megan Nkwanyana	D 0/12	Verspring
Lerato Maheso	D 0/12
100m en 200m
Daney Potgieter	D 0/13
Johan Kleinhans	S 0/13
Gewigstoot en Spiesgooi
Charlize du Plessis	D 0/12	150m
Roelf Uijs	S 0/12	Spiesgooi
Tebogo M'khomazi	S 0/12	Verspring
Reinette Alberts	D 0/13	Hoogspring
Abie Moya	S 0/11	Verspring
Ruan Mosterd	S 0/11
Roelf Uijs	S 0/12
Bossie-Kidz vier die liefde!Corné de Swardt
Op Maandag, 8 Februarie het die leerders pragtige Valentyns-kaartjies gemaak vir hulle geliefdes. Die leerders het elke oomblik geniet. Dis `n fees om `n Bossie te wees! Bosveld Atletiek gaan van krag tot kragErika Swanepoel
Die atletiekspan van Laerskool Bosveld Primary het aan die goed georganiseerde Area Atletiekbyeenkms te Laerskool Ellisras deelgeneem op Vrydag, 5 Februarie 2016.
Die atlete het puik presteer. Die Bossies verower 30 1ste plekke, 22 2de plekke en 22 3de plekke.
Nege-en-dertig atlete is gekies uit 65 items, om opgeneem te word in die Palala Area Atletiekspan. Die Palalaspan gaan aan die Streek Atletiek- kampioenskappe te Laerskool Krugerpark in Mokopane deelneem op Vrydag, 12 Februarie 2016.
Laerskool Bosveld Primary is baie trots op die atlete wat gekies is. Baie sterkte aan almal. Dis `n fees om `n Bossie te wees! Newsletter 2 - First Term 2016 Important DatesDownload
Nuusbrief 2 - Eerster Kwartaal 2016 Belangrike DatumsDownload
News Flash 1 - First Term 2016 Download
Nuwe leerders van ons skool
Welcome to Laerskool Bosveld Primary
Laerskool Bosveld Primary Bossie-Kidz gereed vir 2016!Sarie Pretorius
Die Bossie-Kidz het vanjaar afgeskop met ŉ see van leerders wat graag deel wil wees van die kultuurgroep. In dié hitte het die Bossie-Kidz besluit om te begin met `n heerlike “ken-mekaar” en almal het omtrent in die swembad baljaar. The Bossie Kidz had a wonderful start for 2016. There were lots of learners and they had lots of fun in the swimming pool. The Bossie Kidz is a special cultural group for all Bossie learners. Ellisras Kring Atletiek byeenkoms
Op Vrydag, 29 Januarie 2016 het die jaarlikse Kring Atletiekbyeenkoms plaasgevind te Mogolklub. 'n Uiters geslaagde byeenkoms is deur Laerskool Bosveld Primary aangebied. Puik prestasies is deur die atlete van die verskillende skole gelewer. Die skole het soos volg gepresteer.
'n Verteenwoordigende Ellisras span is gekies om Vrydag, 5 Februarie 2016 aan die Area Atletiek byeenkoms te Laerskool Ellisras deel te neem. Baie sterkte aan al die atlete. Hou Ellisras se naam hoog.
Bosveld atletiek kookErika Swanepoel
Laerskool Bosveld Primary se Interhuis atletiekbyeenkoms het plaasgevind op Vrydag, 22 Januarie 2016 by Mogolklub. In uiters warm weer het die atlete gewys waar hulle staal lê. Puik prestasies is gelewer en hul sien uit na die seisoen wat voorlê. Die volgende atlete is gekroon as die top atlete van die dag:
1.	Kampioen van Kampioene – dogter	: Refilwe Moatshe
2.	Kampioen van Kampioene – seun	: Joshua Young
3.	Junior atleet van die dag – dogter	: Refilwe Moatshe
4.	Junior atleet van die dag – seun	: Barnabas Nyamakhupe
5.	Senior baan atleet van die dag –dogter	: Tamia Oakes
6.	Senior baan atleet van die dag – seun	: Tebogo M’khomazi
7.	Senior veld atleet van die dag – dogter	: Reinette Alberts
8.	Senior veld atleet van die dag –seun	: Kaiwa Monyeki
9.	Junior dogter Victrix Ludorum	: Refilwe Moatshe
10.	Junior seun Victor Ludorum	: Barnabas Nyamakhupe
11.	Senior dogter Victrix Ludorum	: Reinette Alberts
12.	Senior seun Victor Ludorum	: Tebogo M’khomazi
Die dag is afgesluit op `n hoë noot met die Valke wat nie net die sangbeker wen nie, maar ook aangewys is as die beste span. Baie geluk aan elke Bossie wat net sy bes gedoen het. Dit is `n fees om `n Bossie te wees!
Laerskool Bosveld Primary leerlingraad-kamp te Sebe Sebe LodgeHenry Smith
Die leiers van Laerskool Bosveld Primary het die afgelope naweek `n leierontwikkelingskamp bygewoon. Die kamp was by Sebe Sebe Lodge - diep in die bos op die Botswana grens, langs ‘n droë Limpopo rivier, maar die leerders se gesprekke en energie was alles behalwe droog! Daar is belangrike besprekingspunte in oënskou geneem, nl. hoe om te kommunikeer, ‘n voorbeeld vir ander leerders te wees en om altyd die regte ding te doen. Laerskool Bosveld Primary is baie trots op ons leiers, wat na ‘n lang dag op die atletiekbaan, nog op ‘n bus geklim het om die kamp by te woon.
Daar was gelag en geswem en ‘n hofsaak is gehou. ‘n Goue toutjie is gespan tussen die leerders met een van die kommunikasie praatjies om `n konneksie te illustreer. As een leier nie sy werk doen nie, dan kan die hele groep daaronder lei, daarom is spanwerk so belangrik en hulle doelwit vir 2016 goeie kommunikasie.
Leerders het Vrydag-aand self gebraai en om daai vleisie net reg te braai volgens smaak, was ‘n ander storie!
Die Bossies bedank Dominee Bernard van die Hervormde gemeente van Onverwacht vir sy konstruktiewe werksessies met die leiers. Groot dank aan Sebe Sebe Lodge vir hulle gasvryheid en vriendelike diens. Dit is `n fees om `n Bossie te wees!
Newsletter 1 - First Term 2016 Important DatesDownload
Nuusbrief 1 - Eerster Kwartaal 2016 Belangrike DatumsDownload
Borge en Borgskappe
At Sold Atletiek GazeboArona A J VerkoelingAtletiek GazeboJannie
Sasko Atletiek Sambrele, GazebRobert M Kukard Atletiek - Cash
Wild Afrika Security Atletiek - Wag vir die nag
T Taljaard Rugby - Rugby hemde vir mans
PanarottisRugby sakke vir 1st span
NG Verkoeling Rugby - 1st span BroekeR.J van Vuuren
Martin Verwey Boogskiet - Herstel van butts
Martin Verwey Boogskiet - Printer, Sak, Kamera
Vincent PerrierBoogskiet - Instruksie bord
Nico Kay Boogskiet - Waarskuwings borde Ellisras Brandstof Boogskiet - Cash
CyrilTerreine - Loop pad vir kinders Anders Computing Algemeen - 20 wi-fi stokkies Harm Kliq Algemeen - uncapped Internet
Postnet Algemeen - Bind van GR 4,5,6,7,1 boek
Srix Zone Huiswerkboek
Mogol Klub Huiswerkboek
Wortel Springkasteel Huiswerkboek
Green Apple Huiswerkboek
Panarottis Personeel - HemdeWayne
Die potLeerlingraad - Geskenkbewyse Yolanda
Marelize v SeventerLeerlingraad - Geskenkbewyse PanarottisLeerlingraad - Pizza's vir leerlingraad Wayne